cyanic-selkie/wikianc huggingface dataset:
Meksikonpreerikko
Elintavat
Meksikonpreerikon käyttävät ravinnokseen hyvin monipuolista kasviravintoa. Ruokavalioon kuuluvat esimerkiksi heinät, kukat ja siemenet, sekä harvemmin myös kaktukset ja jukat. Lajin petoeläimiä ovat petolinnut, kettulaji Vulpes macrotis, amerikanmäyrä ja kojootti. Suuret kalkkarokäärmeet voivat saalistaa etenkin nuorempia yksilöitä. Meksikonpreerikoilla esiintyy ruttoa, joka voi aiheuttaa paikallisia joukkokuolemia.
Uhat ja suojelu
Kansainvälinen luonnonsuojeluliitto eli IUCN on määritellyt meksikonpreerikon erittäin uhanalaiseksi lajiksi. Sen esiintymisalue on pieni ja laikuttainen, sekä edelleen pienenemään päin. Kantojen uskotaan olevan laskussa.
Tärkein lajia uhkaava tekijä on sen elinympäristön katoaminen ihmisen toiminnan takia. Elinympäristöä se menettää maanviljelyn ja karjanlaidunnuksen käyttöön. Sitä pidetään usein myös virheellisesti karjan kilpailijana laidunmailla. Todellisuudessa preerikkojen ravinnonlähteet eivät ole karjan kanssa juurikaan päällekkäisiä. Historiallisesti niitä on kuitenkin tästä syystä myrkytetty suurilla alueilla.
Laji kuuluu CITES-sopimuksen liitteeseen I.
Shin Bet
Shin Bet (hepreaksi "Sherūt ha-Bītāhōn ha-Klālī", שירות ביטחון כללי) on Israelin keskustiedustelupalvelu. Se on yksi maan kolmesta pääasiallisesta tiedusteluorganisaatiosta Amanin ja Mossadin lisäksi. Toisin kuin Mossad, Shin Bet toimii Israelin armeijan alaisuudessa. Shin Bet tunnetaan myös nimillä Shabak ja GSS (General Security Service). Sen palkkalistoilla on n. 5 000 ihmistä.
Tehtävät
Yksi Shin Betin tehtäviä on mm. tärkeiden poliitikkojen ja yhteiskuntavaikuttajien suojelu Israelissa. Shin Betin vastuulla on myös israelilaisten terroristiryhmien toiminnan estäminen ensisijaisesti vangitsemisilla ja rahalähteiden jäädyttämisillä.
Mutageeni
Mutageeni on jokin mutaatiota aiheuttava tekijä kuten säteily tai kemiallinen yhdiste.
Mutageenien tutkimus alkoi 1920-luvulla. Alan pioneerina pidetään H.J. Mulleria, joka havaitsi röntgensädetyksen lisäävän mutaatiota banaanikärpäsissä.
Erilaiset mutageenit
Ionisoiva säteily on tunnetuin ja tutkituin mutageeni. Mutaatioiden määrä on suoraan verrannollinen säteilyannokseen ja ne syntyvät herkimmin jakautumisvaiheessa olevissa soluissa. Kemialliset mutageenit aiheuttavat mutaatiota suorasti puuttumalla DNA-rakenteeseen tai epäsuorasti häiritsemällä esimerkiksi korjaajaentsyymien toimintaa. Myös jotkin virukset aiheuttavat mutaatiota.
Lähteet
Mutazione genetica
Badesi
Badesi on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 849 asukasta (vuonna 2016) ja sen pinta-ala on 31,30 neliökilometriä. Se sijaitsee 102 metrin korkeudella merenpinnan yläpuolella.
Alberto Chissano
Alberto Chissano (1935–1994) oli mosambikilainen kuvanveistäjä, joka tuli tunnetuksi etenkin puuveistoksistaan.
Chissano kasvoi maaseudulla, toimi lapsena paimenena ja lähti nuorena kaupunkiin kotiapulaiseksi. Sieltä hän lähti Etelä-Afrikan kaivoksiin töihin. Palattuaan synnyinseudulleen hän kävi armeijan ja meni sitten siivoojaksi taideyhteisöön. Saamiensa vaikutteiden rohkaisemana hän kokeili itsekin veistämistä ja jäi sille uralle. Hän piti ensimmäisen oman näyttelyn 29-vuotiaana vuonna 1965. Puun lisäksi hän on käyttänyt rautaa ja kiveä, ja hänen töitään pidetään esimerkkinä eurooppalaisen ja afrikkalaisen perinteen vuoropuhelusta.
Chissano piti ensimmäisen näyttelynsä ulkomailla vuonna 1972. Hänen kodistaan tehtiin museo ja galleria Mosambikin itsenäistyessä, ja useat seuraavan sukupolven kuvanveistäjät saivat siellä opetusta.
Smokie
Smokie on englantilainen rockyhtye, joka sai alkunsa Yorkshiren Bradfordissa ja nousi maineeseen 1970-luvulla. Yhtye saavutti vuoden 1975 jälkeen useita singlehittejä niin Britanniassa kuin Euroopassakin. Se jatkaa edelleen toimintaansa useiden kokoonpanomuutostenkin jälkeen.
Smokie tuli tunnetuksi soft rock -yhtyeenä, jonka musiikkiin yhdistetään tunnepitoiset rock-soundit, romanttiset sanoitukset ja kevyt huumori.
Varhaiset vuodet
Smokie perustettiin vuonna 1965 Bradfordin St. Bede’s -oppikoulussa nimellä "Essence". Tuolloin yhtyeeseen kuuluivat 17-vuotiaat laulaja Chris Norman, basisti-laulaja Terry Uttley, kitaristi Alan Silson ja 13-vuotiaana mukaan päässyt rumpali Ron Kelly. Essence kierteli lähinnä paikallisissa pubeissa ja yökerhoissa. Yhtyeen suurimpia vaikutteita oli Englannissa 1960-luvun puolivälissä asunut kitaristi Jimi Hendrix.
Vuonna 1968 yhtye löysi managerikseen Mark Jordanin, ja yhtyeestä tuli "The Elizabethans". Jo täysin ammattimainen yhtye alkoi ansaita jo kunnon esiintymispalkkioita. Kiertue-elämä ei kuitenkaan sopinut Ron Kellylle, joka jätti yhtyeen syksyllä 1968 keskittyäkseen opiskeluun. Tämän jälkeen yhtye joutui esiintymään lähes joka keikalla eri rumpalin kanssa. Joulukuussa yhtye pääsi esiintymään television viihdeohjelmassa Calendar, ja seuraavana syksynä yhtye esitti kaksi kappaletta BBC:n High Jinx -ohjelmassa. Tämän myötä yhtye pääsi levyttämään ensimmäistä demoaan. Vuonna 1970 levy-yhtiö RCA ilmaisi kiinnostuksensa yhtyeestä, jonka nimeä suositteli muutettavaksi muotoon "Kindness". Ensimmäinen single oli tupla-A, ”Light Of Love” / ”Lindy Lou”, jonka julkaisu myöhästyi lakon takia parilla kuukaudella. Sitä myytiin 300 kappaletta, ja sitä seurasi toinen single, "Oh Julie" / "I Love You Carolina".
Vuoden 1970 lopulla yhtye vaihtoi managerikseen Dave Eagerin. Hän sai sopimuksen levy-yhtiö Deccan kanssa, joka julkaisi heidän seuraavan singlensä, "Let The Good Times Roll" / "Oh Yeah!" (1972).
Nousu julkisuuteen
Näihin aikoihin yhtye pääsi esiintymään Herman's Hermits -yhtyeen laulusolistin Peter Noonen kanssa, jonka avulla yhtye nauhoitti seuraavan singlensä ”Make It Better” / ”Lonely Long Lady”. Kesken kiertueen yhtye vaihtoi taas kerran manageriaan, tällä kertaa Bill Hurleyyn. Hänen avullaan yhtye löysi vakituiseksi rumpalikseen Pete Spencerin. Hurley esitteli yhtyeen säveltäjäkaksikko Nicky Chinnille ja Mike Chapmanille, jotka kirjoittivat lauluja monille glam rock -yhtyeille. Hurley ja ”Chinnichap”-kaksikko aloittivat tiiviin yhteistyön, ja jälleen kerran nimi muutettiin nyt muotoon "Smokey". Helmikuussa 1975 julkaistiin albumi Pass It Around, ja huhtikuussa yhtye pääsi lämmittelijäksi Pilot-yhtyeen kiertueelle.
Tuvan akşa
thumb|Vuoden 1940 mallin yhden akşan seteli. thumb|Vuoden 1934 mallin yhden kopeekan kolikko. Tuvan akşa oli Tuvan kansantasavallan rahayksikkö vuosina 1936–1944. Se jakautui sataan kopeekkaan.
Smokie
Suurin suosio
Näihin aikoihin yhdysvaltalainen soul-legenda Smokey Robinson nosti kanteen yhtyeen nimestä, ja yhtye joutui muuttamaan nimen lopulliseen muotoonsa "Smokie". Yhtyeen kolmas levy tuotettiin osaksi Yhdysvalloissa, jonne Nicky Chinn oli muuttanut. Midnight Café jatkoi edellisen albumin musiikillista linjaa, ja Smokiesta tuli popmusiikin uusi ilmiö.
Tuvan akşa
Vuonna 1921 perustetussa Tuvan (vuoteen 1926 Tannu-Tuvan) kansanvallassa käytettiin aluksi Venäjän keisarikunnan, Neuvosto-Venäjän ja Kiinan rahaa. Vuosien 1922–1923 vaihteessa maan hallitus laski liikkeelle lisäpainamalla varustettuja vallankumousta edeltäneitä venäläisiä setelejä.
Smokie
Suurin suosio
Seuraavina vuosina Smokie julkaisi useita hittisinglejä kuten ”Something's Been Making Me Blue”, ”Wild Wild Angels” ja ”I’ll Meet You at Midnight”, jotka oli suunnattu aiempaa nuoremmille kuulijoille. Kun single ”Living Next Door To Alice” ilmestyi marraskuussa 1976, siitä tuli nopeasti yhtyeen uran suurin hitti. Se nousi viidenneksi Brittien singlelistalla joulukuussa 1976 ja pysyi siellä 11 viikkoa. Yhdysvalloissa kappale nousi maaliskuussa 1977 Billboard Hot 100 -listan sijalle 25. Englannissa yhtyeen ensimmäinen ja tilastoissa korkeimmalle (sijalle 3) noussut single oli ”If You Think How to Love Me” kesällä 1975.
Tuvan akşa
Vuonna 1925 perustettiin kansantasavallan valtionpankki ja otettiin käyttöön neuvostoliittolaiset kolikot ja setelit. Setelit vaihdettiin vuosina 1933–1934 samanlaisiin lisäpainamalla varustettuihin seteleihin, jotka kävivät maksuvälineinä vain Tuvan kansantasavallassa. Neuvostoliittolaiset kolikot vaihdettiin samaan aikaan Neuvostoliitossa valmistettuihin tuvalaisiin 1, 2, 3, 5, 10, 15 ja 20 kopeekan kolikoihin.
Smokie
Suurin suosio
"Alicea" seurasi ”Lay Back in the Arms of Someone”, ja Smokiesta tuli eurooppalainen ilmiö miljoonaluokan levymyynteineen ja loppuunmyytyine konsertteineen. Suomessa Kari Tapio levytti Juha Vainion suomentaman ”Living Next Door To Alice” -laulun nimellä ”Viisitoista kesää”.
Tuvan akşa
Tuvan rajaseudulla käytettiin myös Mongolian tugrikeja. Aikomuksesta korvata ruplat Mongolian valuutalla todistaa kaksi vuosina 1934–1935 käytettyä Tuvan kansantasavallan postimerkkisarjaa, joiden suuret arvot on osoitettu tugrikeissa. Yksi tugrik vastasi yhtä lisäpainamalla varustettua ruplaa.
Smokie
Yhtyeen myöhemmät vaiheet
Smokien suosio alkoi hiipua, mutta yhtye teki vuonna 1995 yllätyspaluun singlelistoille duetollaan Roy Chubby Brownin kanssa. Alkuperäinen laulaja Chris Norman oli lähtenyt yhtyeestä 1980-luvulla. Hänen seuraajansa Alan Barton puolestaan kuoli maaliskuussa 1995, kun yhtyeen keikkabussi suistui tieltä raekuurossa Saksan Kölnissä.
Smokie jatkaa toimintaansa ja on julkaissut uutta materiaalia vielä viime vuosina. Ainoa jäljellä oleva alkuperäinen jäsen on basisti-laulaja Terry Uttley.
Tuvan akşa
Lisäpainamalla varustetut ruplat vaihdettiin vuoden 1936 alussa akşoihin suhteessa yksi yhteen. Käyttöön otettiin vuoden 1935 mallin 1, 3, 5, 10 ja 25 akşan setelit, jotka oli valmistanut Neuvostoliiton Goznak. Omia setelejä oli yhteensä kahden miljoonan akşan arvosta.
Vuonna 1939 ryhdyttiin valmistelemaan uutta setelisarjaa, joka painettiin myös Goznakin kirjapainossa. Vanhat setelit vaihdettiin uusiin vuoden 1940 mallin 1, 3, 5, 10, ja 25 akşan seteleihin vuonna 1941. Seteleistä jäi vaihtamatta hyvin pieni osa, ja niiden tuhoamisen seurauksena varsinkin suuret arvot ovat nykyään hyvin harvinaisia.
Tuva liittyi Neuvostoliittoon ja Venäjän SFNT:aan autonomisena alueena vuonna 1944. Neuvostoliittolaiset setelit otettiin käyttöön vuoden 1945 alussa. Vuoden 1934 malliset tuvalaiset kolikot ja vuoden 1940 mallin setelit vaihdettiin rupliin vappuun 1945 mennessä.
O. E. Närhi
Otto Emil Närhi (19. syyskuuta 1886 Viitasaari – 24. maaliskuuta 1949 ) oli suomalainen pappi, lähetyssaarnaaja ja kristillinen kirjailija.
Henkilöhistoria
Närhen vanhemmat olivat tilallinen Kaarlo Heikki Närhi ja Heleena Sofia Miettinen ja puoliso vuodesta 1922 Lyyli Maria Alanen. Närhi kävi Suomen Lähetysseuran lähetyskoulun ja hänet vihittiin lähetyssaarnaajaksi 1919. Hän oli aluksi vuoden ajan matkasaarnaajana ja Asikkalan kirkkoherran apulaisena kunnes hänet lähetettiin lähetyssaarnaajaksi Lounais-Afrikkaan. Närhi oli lähetyssaarnaajana Lounais-Afrikassa vuoteen 1928 saakka ja hän perusti muun muassa Okavangon ensimmäisen seurakunnan. Suomeen palattuaan Närhi suoritti pappistutkinnon ja sai Tampereen hiippakunnan tuomiokapitulilta oikeuden hoitaa papinvirkoja kotimaan seurakunnissa. Hän suoritti pastoraalitutkinnon 1931.
Pastori Närhi nousi ensimmäisenä suomalaisena Kilimanjaron huipulle vuonna 1928 yhdessä professori Reuschin kanssa.
Aiheesta muualla
O. E. Närhen lehtiartikkeleita:
Fentonin reagenssi
Fentonin reagenssi on vetyperoksidia (HOOH) ja pienemmän määrän ferroraudan (Fe2+) suoloja sisältävä happamoitu vesiliuos, jossa Fe2+ toimii katalyyttinä muodostaen vetyperoksidista hyvin reaktiivisia hydroksyyli- ja muita happiradikaaleja. Rautaionien katalysoimia radikaalien muodostusreaktiota kutsutaan Fentonin reaktioiksi.
Reagenssia käytetään mm. puhdistamaan teollisuuden jätevesiä hajottamalla näissä olevia PAH-yhdisteitä, fenoleita, pentakloorifenolia, väriaineita, tuholaismyrkkyjä ja muita orgaanisia yhdisteitä. Reagenssi voidaan yhdistää auringonvaloon tai UV-säteilyyn ns. foto-Fenton-prosessiksi. Muita radikaaleihin pohjautuvia vedenpuhdistusmenetelmiä ovat mm. otsonointi, UV-vetyperoksidikäsittely ja voimakas sähkövirta (elektrolyysi). Suomessa näitä radikaalimenetelmiä ei kuitenkaan käytetty tai ollut suunnitteilla käyttää suurissa jätevedenpuhdistamoilla ainakaan vuonna 2016.
Reagenssin keksi Henry John Horstman Fenton 1876. Hän havaitsi vetyperoksidin ja ferrorautasuolojen muodostavan viinihapon kanssa violetin liuoksen osoittaen siten viinihapon läsnäolon liuoksessa. Nykyään värin tiedetään muodostuvan viinihapon hapettumistuotteiden muodostamasta kompleksista raudan kanssa.
Fentonin reaktioihin liittyy läheisesti Haber-Weiss reaktio, jossa muodostuu myös raudan katalysoimana hydroksyyliradikaaleja.
Reaktio
Reaktioseoksessa monenlaiset reaktiot ovat mahdollisia niiden radikaalimekanismien vuoksi. Klassinen yksinkertaistettu esitystapa reaktiolle on
•OH on reaktiossa muodostunut hydroksyyliradikaali. •OH voi reagoida muiden reaktiossa muodostuneiden radikaalien ohella erilaisten orgaanisten yhdisteiden kanssa niitä hajottaen.
Seoksessa voi tapahtua esimerkiksi myös seuraavanlaisia reaktioita:
Reagenssin valmistus ja reaktionopeus
Reagenssin valmistuksessa käytetään usein rauta(II)sulfaattia (FeSO4). Liuos tehdään happamaksi esimerkiksi rikkihapolla tai etikkahapolla. Liuoksen pH-arvoa voidaan säätää puskuriliuosten avulla reaktionopeuksien tasaamiseksi. Happamat olosuhteet ja suuri määrä Fe2+-ioneita suhteessa vetyperoksidiin nopeuttavat radikaalien muodostusreaktioita. Ilman katalyyttiä vetyperoksidin hajoamisreaktiot ovat verrattain hitaita huolimatta sen epävakaasta O–O sidoksesta.
Biologinen merkitys
Fentonin reaktioita voi tapahtua myös eliöiden kudoksissa. Koska reaktioissa muodostuu happiradikaaleja, on niiden esitetty liittyvän joihinkin sairauksiin kuten syöpiin radikaalien aiheuttamien DNA-vaurioiden kautta. Ihmiskehossa on kuitenkin katalaasi- ja superoksididismutaasientsyymeitä, jotka suojelevat kehoa poistaen rajallisella teholla vastaavasti happiradikaaleihin kuuluvia vetyperoksidia ja superoksidia.
Raudan yliannostuksessa muodostuu Fentonin reaktioiden kautta radikaaleja, jotka aiheuttavat pääasiassa yliannostuksessa havaittavia elinvaurioita. Myös tietyillä hapetusasteilla oleva kupari aiheuttaa Fentonin reaktioiden kaltaisia reaktioita. Kuparin yliannostuksessa ja Wilsonin taudissa (kuparin kertymäsairaus) havaittavat elinvauriot voivat selittyä osin näiden reaktioiden kautta.
Ruskolahottajat käyttävät Fenton-reaktioita selluloosan hajotukseen ja ligniinin muokkaukseen. Fenton-reaktiot haurastuttavat puukuitujen paksut soluseinät hydroksyyliradikaalien avulla.
Eredivisien kausi 2019–2020
Eredivisien kausi 2019–2020 on järjestyksessään Eredivisien 64. kausi. Kausi alkoi 2. elokuuta 2019, mutta sitä ei pelattu koronaviruspandemian vuoksi loppuun, päätti Hollannin jalkapalloliitto 24. huhtikuuta 2020. Mestaruutta ei jaettu millekään joukkueelle, eikä sarjasta pudonnut eikä sinne noussut joukkueita.
Sarjaa sillä hetkellä johtanut Ajax sekä tasapisteissä sen kanssa ollut Alkmaar pääsevät seuraavan kauden Mestarien liigan karsintoihin. Uefan täytyy vielä hyväksyä päätös. Sarjan kaksi viimeisenä ollutta joukkuetta Den Haag ja Waalwijk säilyvät Eredivisienissa myös kaudella 2020–2021.
Banari
Banari on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 580 asukasta (vuonna 2016) ja sen pinta-ala on 21,25 neliökilometriä. Se sijaitsee 419 metrin korkeudella merenpinnan yläpuolella.
Serge Branco
Serge Branco (s. 11. lokakuuta 1980) on kamerunilainen jalkapalloilija, pelipaikaltaan keskikenttäpelaaja. Branco kuului kultaa voittaneeseen Kamerunin joukkueeseen Sydneyn olympialaisissa 2000. A-maajoukkueessa Branco on pelannut 12 ottelua ja tehnyt niissä yhden maalin. Seuratasolla hän on edustanut eri seuroja. Hän pelasi kauden 2010–2011 puolalaisessa Wisła Krakowassa ja voitti tällöin Puolan mestaruuden.
Kiitäjät (perhosheimo)
Kiitäjät (Sphingidae) on suurten tai keskikokoisten perhosten heimo. Siihen kuuluu hieman yli 1200 lajia, joista suurin osa tropiikissa. Palearktisella alueella lajeja on 125, joista Euroopassa elää 33. Suomesta on tavattu 11 vakinaista kiitäjälajia sekä kuuden vaeltavan tai harhailevan lajin yksilöitä.
Piirteitä
pienoiskuva|vasen|200px|Kiitäjien toukat ovat kookkaita, karvattomia ja niiden peräpäässä on yleensä kaareva sarvi. Kiitäjät ovat saaneet nimensä siitä, että ne lentävät nopeammin kuin muut perhoset. Niiden pitkät ja kapeat siivet sekä virtaviivainen vartalo liittyvätkin juuri suureen lentonopeuteen. Koetilanteessa kiitäjien on todettu saavuttaneen yli 50 km/h lentonopeuksia. Useimmat lajit ovat aktiivisia yöllä tai hämärän aikaan. Tällöin aikuisen perhosen etusiivissä on yleensä suojaväri, joka piilottaa valoisana aikana lepäävän perhosen saalistajilta. Takasiivet ovat selvästi etusiipiä pienemmät ja saattavat olla kirkasväriset. Monet päivällä lentävät lajit pyrkivät muistuttamaan kimalaisia. Joillakin lajeilla koirat ja naaraat eroavat ulkonäöltään toisistaan naaraiden ollessa koiraita kookkaampia ja naaraat houkuttelevat koiraita luokseen erittämiensä feromonien turvin. Sukupuolet on helppo erottaa tuntosarvista, jotka ovat naarailla rihmamaiset. Koirailla tuntosarvien alapinnalla on parillisia haarakkeita, jotka tekevät sarvista selvästi paksummat.
Kiitäjillä on heimona runsaasti tuntomerkkejä, jotka osoittavat ryhmän monofyleettiseksi. Aikuisella perhosella tärkeimmät näistä liittyvät siipisuonitukseen. Toukissa yhdistäviä tuntomerkkejä on enemmän. Esimerkiksi toukan jaokkeiden 4–10 sivuilla olevat vinoviivat sekä peräpäässä oleva sarvi, joka on joillakin lajeilla surkastunut. Verkkosilmät ovat suuret mutta päälaen pistesilmät ja chaetosemat puuttuvat aina. Tuntosarven kärki on monilla lajeilla voimakkaasti kaartuva. Etu- ja takasiipiä yhdistää frenulum-retinaculum-rakenne, jonka frenulum-osa on joillakin lajeilla surkastunut. Etenkin osa trooppisista lajeista kykenee tuottamaan ääntä joko ilmavirran avulla tai hieromalla ulompia genitaaliosiaan yhteen.
Yöaktiivisten lajien parittelu tapahtuu yleensä päivällä, jolloin perhosparin voi tavata lepäämässä takaruumiiden kärjet vastakkain. Parittelun jälkeen naaras munii jopa toistasataa munaa, yleensä yksittäin sopivalle ravintokasville. Kiitäjien toukat ovat kookkaita ja paksuja, yleensä karvattomia ja lähes kaikilla lajeilla toukan peräpäässä on kaareva, sarvimainen uloke. Toukkien väritys pyrkii piilottamaan ne kasvillisuuden sekaan. Monilla toukilla on vartalossaan silmätäpliä, joiden tarkoituksena on hämätä saalistajaa pitämään toukkaa vaikkapa käärmeenä. Loisia ja pienempiä saalistajia, kuten muurahaisia, vastaan toukka voi puolustautua ruiskuttamalla oksennusta uhkaajan päälle.
Toukat elävät melko piilottelevaa elämää, usein korkealla puiden latvustoissa. Kehityksensä päätteeksi toukat laskeutuvat ravintokasvista maahan. Suurikokoinen, koteloitumispaikkaa etsivä toukka on vaihe, jossa kiitäjiä tapaa helpoimmin. Sopivan paikan löydettyään toukka kaivautuu maan alle, eräät lajit jopa useiden kymmenien senttimetrien syvyyteen, ja koteloituu. Useimmat tropiikin ulkopuolella elävät kiitäjäperhoslajit viettävät talven kotelovaiheessa.
Elintavat
Kiitäjät voidaan jakaa yökiitäjiin, hämäräkiitäjiin ja päiväkiitäjiin. Näistä hämärä- ja päiväkiitäjät syövät aikuisenakin. Vieraillessaan kukilla ne eivät laskeudu sille vaan imevät kukkien mettä pitkällä imukärsällään lentäen paikallaan ilmassa kuin kolibrit. Kyky paikoillaan lentämiseen mettä imiessä onkin esimerkki kiitäjäperhosten ja kolibrien konvergentistä evoluutiosta eli tilanteesta, jossa kaksi samanlaisen elämäntavan omaksunutta eläinryhmää on päätynyt samanlaiseen tekniseen ratkaisuun. Aikuisilla yökiitäjillä ei ole toimivia suuosia, vaan ne elävät lyhyen aikuisvaiheensa toukkana nauttimansa ravinnon turvin.
Kiitäjät ovat nopeita ja kestäviä lentäjiä. Eräät lajit, kuten etelänpäiväkiitäjä, ovatkin tunnettuja tavastaan vaeltaa kauaksi luontaisen elinalueensa ulkopuolelle.
Saluzzo
Saluzzo on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku on lähes 17 000. Kaupunki kuului Saluzzon markiisikunnalle vuosina 1142–1548 ennen kuin se tuli osaksi Ranskaa. Vuonna 1601 kaupungin omistus siirtyi Savoijille ja lopulta tuli osaksi Italiaa Italian yhdistyessä. Saluzzossa on vaate- ja ruokateollisuutta sekä merkittävä kastanjatori.
Itk (täsmennyssivu)
Itk voi tarkoittaa
Atochan rautatieasema
thumb|250px|right|Atochan rautatieasema ([[Alberto Palacio|Alberto de Palacio, 1892).]]
Atochan rautatieasema on Espanjan pääkaupungin Madridin suurin rautatieasema. Se sijaitsee Atochan kaupunginosassa Arganzuelan alueella, Plaza de Emperador Carlos V:n vieressä. Se on pääteasema Madridin aluetta palveleville lähiliikennejunille, etelästä saapuville paikallis- ja kaukoliikennejunille sekä AVE-suurnopeusjunille. Kaikkia näitä junia liikennöi Espanjan kansallinen rautatieliikenneyhtiö Renfe Operadora.
Asema avattiin 9. helmikuuta 1851 nimellä Estación de Mediodía. Se oli Madridin ensimmäinen rautatieasema. Rakennus tuhoutui pahasti tulipalossa 1880-luvulla. Neljä vuotta kestäneet uudelleenrakennustyöt aloitettiin vuonna 1888 aiemmin muun muassa Gustave Eiffelin kanssa yhteistyötä tehneen arkkitehdin Alberto de Palacio Elissagnen johdolla. Uusi raudasta ja lasista valmistettu rakennus oli 152 metriä pitkä ja 40 metriä leveä. Plaza de Emperador Carlos V:tä kohti oleva pääty suljettiin, mikä loi asemalle sen tunnusomaisen julkisivun.
Sata vuotta käytössä ollut vanha asemarakennus poistettiin käytöstä vuonna 1992 ja muutettiin liiketilaksi, jossa on kauppoja, kahviloita, yökerho ja 4 000 neliömetrin kokoinen trooppinen puutarha. Sen taakse rakennettiin Rafael Moneon suunnittelema moderni terminaali, joka on nelinkertaistanut aseman kapasiteetin. Aseman läheisyydessä toimii myös kaksi Madridin metron asemaa, Atocha ja Atocha Renfe. Jälkimmäinen otettiin käyttöön uuden terminaalin rakentamisen jälkeen ja on suoraan yhteydessä rautatieasemaan.
Atochan rautatieasema sai osakseen kansainvälistä julkisuutta 11. maaliskuuta 2004 tapahtuneiden terrori-iskujen vuoksi. Sen välittömässä läheisyydessä sijaitsee 1900-luvun taiteeseen keskittynyt Reina Sofían taidemuseo.
Aiheesta muualla
40.40722°N, -3.69167°W
Brian Skrudland
Brian Skrudland (s. 31. heinäkuuta 1963) on kanadalainen ammattilaisjääkiekkoilija, pelipaikaltaan keskushyökkääjä.
Ura
Skrudland pelasi vuodesta 1985 alkaen vakituisesti NHL:ssä. Hän edusti NHL-vuosinaan viittä eri seuraa, Montréal Canadiensin lisäksi Calgary Flamesiä, Florida Panthersia, New York Rangersiä ja Dallas Starsia. Hän oli voittamassa Stanley Cupia kahdesti, Canadiensissa vuonna 1986, tulokaskaudellaan, ja Starsissa vuonna 1999. Lisäksi hän oli osa Stanley Cup -loppuotteluihin edennyttä Panthersin joukkuetta vuonna 1996. Kesäkuun 1993 laajennusvaraustilaisuuden kautta seuraan siirtynyt Skrudland toimi Florida Panthersin historian ensimmäisenä kapteenina vuoteen 1997.
Puolustavan hyökkääjän roolissa pelannut Skrudland sijoittui vuonna 1994 kolmen parhaan joukkoon äänestyksessä NHL:n parhaan puolustavan hyökkääjän palkinnon Frank J. Selke Trophyn saajasta. Hän pelasi vuoteen 2000 kestäneellä NHL-urallaan 881 runkosarja- ja 164 pudotuspeliottelua. Hän teki runkosarjassa yhteensä 343 tehopistettä, 124 maalia ja 219 syöttöpistettä, ja pudotuspeleissä 61 tehopistettä, 15 maalia ja 46 syöttöpistettä.
Pelaajauransa jälkeen Skrudland toimi vuosina 2000–2003 Calgary Flamesin apuvalmentajana. Vuonna 2010 hänet nimitettiin Florida Panthersin pelaajakehityksen johtajaksi.
José María Aznar
José María Alfredo Aznar López (s. 25. helmikuuta 1953 Madrid) on espanjalainen poliitikko, joka oli Espanjan pääministeri (Presidente del Gobierno) konservatiivisesta Partido Popular -puolueesta vuosina 1996–2004. Aznar työskenteli alkuun verovirkailijana, mutta siirtyi politiikkaan jo nuorena.
Poliitikkona
Aznar valittiin kansanedustajaksi Ávilasta vuosina 1982 ja 1986, ja vuonna 1987 hänestä tuli Kastilia ja Leónin aluejohtaja. Kansanpuolueen varapuheenjohtajaksi Aznar nimettiin tammikuussa 1989. Saman vuoden syyskuussa Aznar erosi aluejohtajan virasta, kun hänet nimitettiin kansanpuolueen pääministeriehdokkaaksi. 29. lokakuuta 1989 pidetyissä vaaleissa Aznar valittiin kansanedustajaksi Madridin vaalipiiristä. Kansanpuolue vahvisti vaaleissa asemansa johtavana oppositiopuolueena. Aznar osallistui oppositiojohtajana vaaleihin myös 6. kesäkuuta 1993, mutta kansanpuolue jäi edelleen oppositioon. ETA teki salamurhayrityksen Aznaria vastaan 19. huhtikuuta 1995. Aznar pelastui ajoneuvon panssaroinnin ansiosta. Iskussa kuoli yksi nainen.
Aznar allekirjoitti 1998 Espanjan puolesta Kioton sopimuksen.
Vuonna 2003 Aznar vei maansa Yhdysvaltojen ja Britannian mukana Irakin sotaan diktaattori Saddam Husseinin syrjäyttämiseksi. YK:n päätöslauselmien vastainen sota johti laajoihin mielenosoituksiin myös Espanjassa.
11. maaliskuuta 2004 vain muutama päivä ennen parlamenttivaaleja terroristit räjäyttivät Madridissa useita pommeja aiheuttaen 191 ihmisen kuoleman. Hallitus väitti syyllisiksi ETAn terroristeja, vaikka todisteet viittasivat Al Qaidan syyllisyyteen. Peittelyn tultua ilmi sosialistit voittivat vaalit ja Espanjan pääministeriksi nousi José Luis Rodríguez Zapatero.
Aznar käytti poliittisena mainoslauseenaan lausetta ¡España va bien! (Espanjalla menee hyvin), josta muodostui Aznaria vastaan suunnatun poliittisen satiirin iskulause.
Hiukan ennen vaalitappiotaan Aznarin hallitus lobbasi Yhdysvaltain kongressissa 2,3 miljoonalla eurolla Aznarille Yhdysvaltain kongressin kultamitalia. Myöhemmin Aznaria vastaan aloitettiin tästä korruptiotutkinta.
Muu toiminta
Pääministerikautensa jälkeen Aznar nousi Partido Populariin läheisessä suhteessa olevan Fundación para el Análisis y los Estudios Sociales -ajatushautomon johtoon ja luennoi Euroopan politiikkaa Georgetownin yliopistossa Washingtonissa. Hänet nimitettiin News Corporationin johtokuntaan.
Vuonna 2008 Aznar oli esittelemässä Tšekin presidentti Václav Klausin kirjaa Sininen planeetta. Aznarin tilaisuudessa esittämän kannanoton mukaan ilmaston lämpeneminen on uusi uskonnollinen liike ja luonnonsuojelijat kommunisteihin rinnastuvia vapauden vihollisia. Barack Obaman tultua samana vuonna valituksi Yhdysvaltain presidentiksi Aznar kommentoi tummaihoisen johtajan olevan katastrofi maan taloudelle. Aznar on myös puolustanut oikeutta rattijuopumukseen sekä vastustanut uskontojen välistä vuoropuhelua, minkä vuoksi Foreign Policy -lehti valitsi hänet vuonna 2010 yhdeksi viidestä huonoimmasta entisestä johtajasta maailmassa.
Tausta
Aznarin isä on toimittaja Manuel Aznar Acedo, joka diktatuurin aikana toimi radiotoimittajana ja propagandatehtävissä Francisco Francon hallinnossa. Aznar osallistui nuorena falangen opiskelijaliikkeen toimintaan. Hän opiskeli oikeustiedettä ja valmistui Complutense-yliopistosta vuonna 1975, ja hänestä tuli valtion verotarkastaja vuonna 1976, jolloin hän aloitti poliittisen toiminnan oikeistolaisessa Alianza Popular -puolueessa. Puolue muutti nimensä Partido Populariksi (’kansanpuolue’) vuonna 1989. Aznar meni naimisiin Ana Botellan kanssa vuonna 1977. Botella toimi 2011–2015 Madridin pormestarina. Perheellä on kolme lasta.
Krystal Boyd
Krystal Boyd, oikealta nimeltään Anjelica, Abbie (alkuperäiseltä nimeltään Ksenia Kondratyeva, s. 14. huhtikuuta 1993, Moskova) on venäläissyntyinen pornonäyttelijä ja eroottinen malli.
Luettelo Tenavat-animaatioista
Tämä on luettelo Charles M. Schulzin Tenavat-sarjakuvaan perustuvista animaatioista. Kaikkien tuotantomaa on Yhdysvallat, ellei toisin mainita. Ennen vuotta 2008 valmistuneet animaatiot ovat Lee Mendelsonin tuottamia ja Bill Meléndezin animaatiostudiolla tehtyjä. Vuoteen 1992 saakka kaikki televisioanimaatiot myös tehtiin CBS-kanavalle.
Yksittäiset televisioanimaatiot
Huomautukset
Apple TV+ -suoratoistopalvelussa julkaistut animaatiot
Nämä sarjat ja erikoisjaksot on tuotettu suoraan Apple TV+ -suoratoistopalveluun.
Muut
Useat Schulzin elinaikana Tenavista tehdyt dokumentit sisälsivät pätkiä muualla esittämätöntä animaatiota. Uutta materiaalia sisältäneitä dokumentteja olivat muun muassa A Boy Named Charlie Brown (1963), Charlie Brown and Charles Schulz (1969), Happy Anniversary, Charlie Brown (1976), Happy Birthday, Charlie Brown (1979), You Don't Look 40, Charlie Brown (1990) ja Here's to You, Charlie Brown: 50 Great Years (2000). Mendelson ja Meléndez tuottivat myös 1970- ja 1980-luvuilla joitain Tenavat-aiheisia lyhyitä valistusfilmejä. Lisäksi sarjan hahmot ovat esiintyneet animoituina sadoissa erilaisia tuotteita mainostaneissa tv-mainoksissa.
The Human League
Human League on brittiläinen vuonna 1977 perustettu yhtye, joka on yksi ensimmäisiä suuren yleisön suosioon kohonneita synthpop-yhtyeitä.
Yhtyeen ensiaskeleet otettiin Sheffieldissä, Englannissa, kun kosketinsoittajat Martyn Ware ja Ian Craig Marsh muodostivat duon nimeltä Dead Daughters. Nimi Human League otettiin käyttöön, kun laulaja Philip Oakey liittyi mukaan.
Alkutaipalellaan Human League panosti musiikin lisäksi visuaalisuuteen, ja tätä puolta hoitamaan yhtyeeseen liittyi diakuvilla live-esityksiä höystänyt Philip Adrian Wright.
Yhtyeen kaksi ensimmäistä albumia eivät olleet suuria kaupallisia menestyksiä, ja sisäisten ristiriitojen ajamina perustajajäsenet Ware ja Marsh jättivät yhtyeen vuoden 1980 lopulla perustaakseen British Electric Foundationin ja myöhemmin Heaven 17 -yhtyeen.
Waren ja Marshin tilalle yhtyeeseen liittyivät basisti Ian Burden sekä laulajattaret Susan Ann Sulley ja Joanne Catherall. Uudella kokoonpanolla uutta Dare! -nimistä albumia työstämään lähtenyt Human League sai ensimmäisen UK top-10 -hittinsä kappaleella "Love Action", joka nousi singlelistalla kolmanneksi. Itse albumista on tullut yksi synthpopin merkittävimpinä pidettyjä julkaisuja. Levyltä julkaistiin lisää singlehittejä: "Open Your Heart" nousi brittilistalla kuudenneksi, ja kappaleesta "Don't You Want Me" tuli yksi vuoden suurimpia hittejä. Se nousi sekä Britanniassa että Yhdysvalloissa listaykköseksi.
Peurankello
Peurankello (Campanula glomerata) on monivuotinen, yleinen, 20–70 cm korkeaksi kasvava kellokasvi. Se viihtyy niityillä ja pientareilla. Sen noin 3 cm pitkät, sinipunaiset kukat ovat ryhmittyneet kasvin latvaan mykerömäisesti. Usein myös peurankellon varressa on pieniä, muutaman kukan ryhmiä. Kasvin varsi on sinipunainen, jäykkä ja haaraton. Lehdet ovat paksuja ja sahalaitaisia.
Peurankellon voi helpoiten sekoittaa harvinaisempaan hirvenkelloon (Campanula cervicaria).
Peurankellosta on erotettu useita eri alalajeja sekä jalostettu koristekasveina käytettäviä lajikkeita.
Faíakes
Faiákeen kunnallisyksikkö käsittää alueen Korfun saaren itäosassa. Sen suurimmat asutukset ovat Káto Korakiánan ja Áno Korakiánan kylät. Faíakes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ágios Geórgioksen, Ereikoússan, Esperíeen, Kassopaían, Korfun kaupungin, Korissían, Lefkímmin, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Keski-Korfun ja Diapontisten saarten kuntaa.
Kunnallisyksikön osat
Faíakeen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Mikko Mäkeläinen
Mikko Mäkeläinen (s. 11. tammikuuta 1982 Turku) on suomalainen muusikko, joka voitti Ponnahdus pinnalle -kilpailun vuonna 1999. Vuonna 2000 Mäkeläinen voitti Suomen Tähti -kisan.
Myrskylyhty
Mikko Mäkeläisen yhtye Myrskylyhty on toiminut musiikin parissa 1990-luvulta lähtien. Alun perin Mäkeläinen soitti Myrskylyhdyssä bassoa, mutta myöhemmin alkoi keskittymään enemmän kitaraan ja haitariin, jolloin Riku Nummela vaihtoi bassoon. Myrskylyhty on mukana Mikon viidellä albumilla (yhteensä albumeja on kuusi kappaletta). Yhtye on säestänyt myös Ile Vainion konserteissa sekä Sinitaivas-konserttikiertueella vuonna 2010.
Mikko Mäkeläinen on järjestänyt joulukonsertteja kirkoissa, näissä useimmiten säestäjänä yhtyeen entinen urkuri Samuli Jokinen.
Yksityiselämä
Mäkeläinen asuu perheineen Turussa ja heillä on 3 tytärtä. Mäkeläinen on julkisesti kertonut kärsineensä alkoholiriippuvuudesta 2010-luvulla, mutta saanut siihen ammattiapua.
Diskografia
2000 - Moskovan valot, CDS 2000 - Neliapila/Mustaa samettia, CDS 2000 - Tähtiparaati, kokoelma-CD 2000 - Hittiparaati, kokoelma-CD 2001 - Tähtitaivas 4, kokoelma-CD 2001 - Myrskylyhty, CDS 2001 - Iskelmä vol 1, kokoelma-CD 2002 - Mikko Mäkeläinen, CD 2002 - Tähtitaivas 5, kokoelma-CD 2002 - Olen suomalainen, kokoelma-CD 2002 - Iskelmä vol 2, kokoelma-CD 2003 - Loitsu, CDS 2003 - Piru irti, CDS 2003 - Piru irti CD 2003 - Iskelmä vol 3, kokoelma-CD 2004 - Tanssikansan suosikit, kokoelma-CD 2004 - On tullut moni, on mennyt moni, CDS 2004 - Hittiparaati 9, kokoelma-CD 2004 - Iskelmä vol 4, kokoelma-CD 2005 - Tähtitaivas 8, kokoelma-CD 2005 - Tanssisuosikit - 40 tanssihittiä, kokoelma-CD 2005 - Kuumaa asfalttia, CDS 2005 - Kuumaa asfalttia, CD 2005 - Joulun Tähtitaivas 2, kokoelma-CD 2006 - Toisella tähdellä, CDS 2006 - Iskelmä vol 5, kokoelma-CD 2006 - Kovaa ja korkealta, radiopromo 2006 - Kovaa ja korkealta, CD 2006 - Viimeinen mahdollisuus, radiopromo 2007 - Se maa on kaunis, radiopromo 2008 - Jalat tukevasti ilmassa, radiopromo
2010 - Vain tuhkaa jää, CD Sony BMG/Spiral Music
Ydinjatke
pienoiskuva|right|Ydinjatkeen sijainti selkäytimen ja aivojen välissä Ydinjatke (, vanh. ydinjatkos, ytimenjatkos ) on aivosillan ja selkäytimen välissä sijaitseva aivojen alin osa, joka lasketaan kuuluvaksi aivorunkoon. Ydinjatkeessa on elintärkeitä keskuksia, jotka säätelevät muun muassa hengitystä ja verenkiertoa.
Benetutti
Benetutti on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 862 asukasta (vuonna 2016) ja sen pinta-ala on 94,45 neliökilometriä. Se sijaitsee 406 metrin korkeudella merenpinnan yläpuolella.
Ruukin koulu (Siikajoki)
Ruukin koulu on Siikajoen kunnan keskustaajamassa Ruukissa sijaitseva peruskoulu. Koulu on rakennettu vuonna 2016. Koulussa opiskelevat esikoululaiset ja vuosiluokat 1–9. Samoissa tiloissa toimii myös Siikajoen lukio.
Ruukin koulurakennuksessa on kolme osaa, A-, B- ja C-siivet. A-siivessä opiskelevat vuosiluokat 0–6. B-siivessä on ruokala ja liikuntasali sekä teknisen työn ja kotitalouden tilat. Myös koulun hallinto, terveydenhoitaja ja opettajainhuone sijaitsevat B-siivessä yläkerrassa. C-siivessä opiskelevat vuosiluokat 7-9 sekä Siikajoen lukio
Koulun vieressä sijaitsee liikuntahalli ja Ruukin pääkirjasto.
Pierre Vergniaud
thumb|Pierre Vergniaud. Pierre Victurnien Vergniaud (31. toukokuuta 1753 Limoges – 31. lokakuuta 1793 Pariisi) oli ranskalainen poliitikko, yksi girondistien tunnetuimmista johtajista Ranskan suuren vallankumouksen aikana. Hänet tunnettiin puhujanlahjoistaan. Vergniaud teloitettiin niin sanottuna terrorin aikana.
Elämä ja ura
Vergniaud’n isä oli Ranskan armeijan hankkija. Vergniaud sai opetusta paikalliselta jesuiittaisältä ja kävi koulua Limogesissa. Valtiomies Anne Robert Jacques Turgot rahoitti hänen opintonsa Pariisin Collège du Plessis -koulussa. Vergniaud suoritti lakiopintonsa Bordeaux’n yliopistossa ja valmistuttuaan vuonna 1781 hän toimi asianajajana Bordeaux’n parlamentissa. Hänen on sanottu olleen asianajajana lahjakas, mutta työskennelleen niin vähän kuin mahdollista. Hän otti vallankumouksen vuonna 1789 innolla vastaan, liittyi kansalliskaartiin ja osallistui Bordeaux’ssa paikallisen jakobiiniklubin perustamiseen. Hän saavutti mainetta vuonna 1790 puolustamalla oikeudessa erästä sotilasta, jota syytettiin osallisuudesta maanomistajaan kohdistuneeseen mellakointiin. Vergniaud valittiin samana vuonna edustajaksi Gironden departementin yleisneuvostoon ja syksyllä 1791 Gironden edustajana Ranskan lakiasäätävään kansalliskokoukseen. Hän liittyi maltillisten vallankumouksellisten edustajaryhmään, niin sanottuihin girondisteihin. Hän oli marraskuussa 1791 lyhyesti kansalliskokouksen puhemiehenä.
Vergniaud’ta pidettiin girondistien taitavimpana puhujana ja yhtenä koko vallankumousajan suurimmista puhujista. Girondistien idealistisen mutta usein epäkäytännöllisen politiikan on sanottu henkilöityneen kaunopuheisessa Vergniaud’ssa. Hän tuki puheissaan puoluetoverinsa Jacques Pierre Brissot’n vaatimusta sodan julistamisesta Itävallalle ja myötävaikutti Ranskassa nousseeseen sotainnostukseen, josta vakuuttuneena girondistijohtoinen hallitus lopulta antoi sodanjulistuksen keväällä 1792. Vergniaud myös lietsoi monarkian kukistamiseen johtanutta kehitystä pitämällä vuoden 1792 aikana useita puheita, joissa hän hyökkäsi hovia ja kuningasperhettä vastaan. Hänen uransa kuuluisin puhe oli hänen kansalliskonventissa 3. heinäkuuta 1792 pitämänsä dramaattinen ”Isänmaa on vaarassa” -puhe, jossa hän syytti kuningas Ludvig XVI:tta vastavallankumouksellisista juonitteluista ja vaati tämän erottamista. Hallitsematonta kansannousua pelännyt Vergniaud yritti kuitenkin vielä salassa pelastaa monarkian neuvottelemalla heinäkuun lopussa Ludvig XVI:n kanssa ja ehdottomalla tälle uuden hallituksen nimittämistä. Kun tasavaltalainen kansannousu pian puhkesi Pariisissa ja väkijoukko valtasi kuninkaallisen palatsin 10. elokuuta 1792, Vergniaud teki kansalliskokouksessa aloitteen kuninkaan erottamisesta ja uuden parlamentin, kansalliskonventin perustamisesta.
Vergniaud oli yksi niistä kansalliskonventin 29:stä girondistiedustajasta, jotka erotettiin ja asetettiin kotiarestiin konventtia uhanneiden kansanjoukkojen vaatimuksesta girondistivastaisen kansannousun yhteydessä 2. kesäkuuta 1793. Hän ei yrittänyt paeta Pariisista arestin aikana, ja 26. heinäkuuta hänet vietiin La Forcen vankilaan Pariisissa. Vallankumoustuomioistuin tuomitsi hänet kuolemaan 30. lokakuuta 1793 ja hänet teloitettiin seuraavana päivänä giljotiinilla.
These Football Times
These Football Times on puolueeton jalkapalloaiheinen aikakaus- ja verkkolehti, joka painottaa hidasta journalismia. Neljännensvuosittain ilmestyvien printtilehtien tarkoituksena on keskittyä tiettyyn lajin alueeseen. Osana Guardian Sport Networkia, These Football Times julkaisee laajoja artikkeleita säännöllisesti myös The Guardianin verkkosivuilla. Andrew Flint, These Football Timesin toimittaja, nimettiin Football Supporters' Federationin Blogger of the Year -palkinnon saajaksi vuonna 2016.
Math fab Mathonwy
Math fab Mathonwy eli Math on walesilaisessa Mabinogion-tarukokoelmassa Gwyneddin kuningas. Hän on myös jumalatar Dônin veli. Mathilla oli erikoisena tapanaan lepuuttaa rauhan vallitessa jalkojaan neitsyen sylissä. Tätä virkaa hoiti eräs palvelustyttö, mutta Mathin sisarenpoika Gilfaethwy raiskasi tytön. Math rankaisi anakarasti tästä teosta Gilfaethwyä ja tämän veljeä Gwydionia. Myöhemmin veljesten sisar Arianrhod on ehdolla palvelustytön tehtävään. Hänen täytyy kuitenkin ensin alistua neitsyyden varmistavaan kokeeseen eli astua Mathin taikasauvan yli. Mutta tämän tehdessään hän synnyttääkin kaksi poikaa, joista toinen on Lleu Llaw Gyffes.
Math auttaa Lleuta yhdessä Gwydionin kanssa monin tavoin, muun muassa luomalla häelle keinotekoisen vaimon, Blodeuweddin. Mathin kerrotaan myös tuoneen siat alamaailmasta Walesiin, mikä saattaa viitata siihen, että hän on hedelmällisyyden jumala.
Miniatyyripeli
Miniatyyripeli on strategisen tai taktisen tason sotapeli, jossa pelin hahmoja, joukkoja ja maastoa kuvataan skaalaan tehdyillä miniatyyreillä eli pienikokoisilla figuureilla. Kuten yleensä sotapeleissä, myös miniatyyripeleissä tarkoitus on simuloida taistelutilannetta tietyllä aikakaudella ja joukkotasolla. Pelissä voidaan esimerkiksi jäljitellä 1800-luvun ryhmätason yhteenottoa.
Mikään ei estä pelaajia käyttämästä pelimerkkejä miniatyyrien ja maaston sijaan, mutta pelin visuaalinen ulkoasu ja peliin eläytyminen kärsivät tästä. Usein pelaajat käyttävätkin paljon aikaa ja vaivaa miniatyyriensä rakentamiseen ja maalaamiseen.
Pelit voivat kuvata minkälaista tilannetta kulloinkin halutaan. Suosituimpia kategorioita ovat historialliset sekä fantasia- ja sci-fi-maailmat.
Historiaa
thumb|Pelaajan itse tekemiä miniatyyrisotapelin nappuloita Modernit sotapelit syntyivät 1800-luvun alussa preussilaisissa sota-akatemioissa, joissa upseerien koulutuksessa keksittiin jäljitellä taistelutilannetta. Ensimmäinen kaupallinen miniatyyripeli oli H. G. Wellsin vuonna 1913 julkaistu Little Wars: a game for boys from twelve years of age to one hundred and fifty and for that more intelligent sort of girl who likes boys' games and books, jossa esitellään ensimmäiset säännöt miniatyyripelille.
Myös Suomesta tunnetaan harrastajien tekemiä miniatyyripelejä 1950-luvulta lähtien. Suomen pelimuseossa esillä oleva ”Sotapeli” on teini-ikäisten peliharrastajien miniatyyripeli 1950-luvulta. Alkujaan laivastosodankäyntiä kuvannut peli paisui sisältämään myös lentokoneita ja maajoukkoja. Pelin pääosin puusta tehdyt miniatyyrit ovat kaikki itse tehtyjä ja hyvin taidokkaita.
Yleiskatsaus
pienoiskuva|Warhammer-peli käynnissä. Miniatyyripelit ovat vapaa-ajan harrastus, jossa pelaajat simuloivat taistelua, joka pelataan pienillä figuureilla. Figuurit edustavat maalla, merellä, ilmassa ja/tai avaruudessa taisteluihin osallistuvia yksiköitä. Miniatyyripelejä pelataan lattialla tai pöydällä, jossa voi myös olla pienoiskokoista maastoa (kukkuloita, metsiä, teitä, aitoja jne.). Pelin säännöt rajoittavat yksiköiden liikkumista. Esimerkiksi joissakin lautapeleissä miniatyyrejä siirrellään ruudutetulla maastokartalla tai jopa erillisellä pelilaudalla.
Miniatyyripelien maasto ja figuurit tehdään johonkin mittakaavaan. Mittakaava vaihtelee suuresti aina 3mm:stä 90mm:in ja suurempiin. Mitään ylärajaa mittakaavalle ei ole. Miniatyyrit ovat yleensä muovia tai metallia ja ne myydään usein maalaamattomina. Maasto on usein kotitekoista.
Jotkin miniatyyripelit ovat ilmaisia. Peliskenaariot voivat olla eri formaateissa: Joissakin pelaaja voi vapaasti valita joukkonsa kun taas historiallisissa peleissä voidaan toistaa todellisia historiallisia tilanteita ja taisteluja, tai ne voivat olla hypoteettisia "mitä jos?" -tilanteita.
Yleisesti ottaen miniatyyripelit ovat vuoropohjaisia, kuten shakki.
Mittakaava
Mittakaava ilmaistaan yleensä pituutena miniatyyrin jaloista tämän silmän korkeudelle millimetreissä, tosin jotkut valmistajat ilmaisevat pituuden miniatyyrin koko pituutena.
Suosittuja skaaloja ja vastaavia suhdelukuja
Historialliset pelit
Historialliset miniatyyripelit pohjautuvat todellisiin tapahtumiin, ja pelaaja laitetaan kenraalin/johtajan asemaan ohjaamaan 'mitä jos' -tilannetta. Historiallisuus edellyttää, että pelimekaniikassa on pyritty hakemaan historiallista mallinnusta.
Tunnetuimpia valmistajia ja pelejä ovat Wargames Research Groupin De Bellis Multitudinis (DBM) ja Battlefrontin Flames Of War.
Fantasia- ja sci-fi-pelit
Kuvitteellisessa maailmassa sotiminen voi olla yhtä tyydyttävää kuin todellisessa maailmassa ja ajatus on samankaltainen. Pelaaja johtaa yhtä tai useampaa figuuria. Joukkojen kykyjä ja ominaisuuksia ei ole sidottu millään tavalla, ja on pelin tekijän oma valinta miten mallinnus on tehty.
Suosituimpia miniatyyripelejä ovat Games Workshop -yhtiön Warhammer ja Warhammer 40,000. Tunnetuimpia kilpailijoita ovat Privateer pressin Warmachine ja Hordes. Mongoose Publishingin lippulaiva on Battlefield Evolution.
Suomessa on useita miniatyyripelitapahtumia ja tapahtumia, joiden yhteydessä pelataan miniatyyripelejä. Esimerkiksi Ropecon, Finncon ja Tracon. Lisäksi useat järjestöt järjestävät tapahtumia yksinomaan yhdelle tai useammalle pelille.
Hyperdelic Housers
Hyperdelic Housers oli turkulainen rave-tapahtumia järjestänyt ryhmä, joka toimi aktiivisesti noin vuosina 1989–1993. Sen ytimen muodostivat Tommi Grönlund, Esko Routamaa ja Mika Vainio. Ryhmän jäseniä yhdisti kiinnostus niin kokeelliseen musiikkiin kuin myös futurismiin. Rave-toiminnassa kyse ei siis ollut vain hauskanpidosta, vaan haluttiin tehdä jotain uutta ja merkittävää, pitäen samalla tietty pesäero esimerkiksi kaupallisuuteen. Levynsä ryhmä hankki lähinnä Berliinistä ja Lontoosta, koska Suomessa ei 1980-luvun lopulla ja vuosikymmenen vaihteessa vielä juurikaan dance- ja teknoäänitteitä kaupoista saanut.
Housers järjesti Suomen ensimmäiset varastoreivit kesällä 1989. Vuosikymmenen vaihtuessa ryhmä järjesti useita vastaavanlaisia, usein luvattomia tapahtumia, joita pidettiin yleensä Turun Itäharjun hylätyissä teollisuusrakennuksissa. Lisäksi he olivat mukana varhaisissa reiveissä Neuvostoliiton Leningradissa. Myöhemmin järjestettiin myös esimerkiksi Odd Zone -tapahtuma Leningradin kokemusten inspiroimana Down By The Laiturin yhteydessä vuonna 1990 ja siitä eteenpäin muun muassa joitakin vuotuisia suuria Typpihappo-reivejä Turkuhallissa osana Ruisrockia.
Vuoden 1992 tienoilla Housersien toiminta alkoi hiipua, kun samaan aikaan elektronisen tanssimusiikin suosio kasvoi nopeasti ja äänitteiden saatavuus parani oleellisesti. Ryhmän jäsenten kiinnostus elektroniseen musiikkiin ei loppunut, vaan seuraavana vuonna Grönlund perusti maailmalla sittemmin tiettyä kulttimainetta niittäneen Sähkö Recordingsin ja Vainio puolestaan Houserseissa samoin vaikuttaneen Ilpo Väisäsen kanssa Sähkölle levyttäneen kokeellisen musiikin Pan sonic-yhtyeen. Routamaa taas on työskennellyt pääsääntöisesti valokuvaajana, mutta tekee 2000-luvulla edelleen myös DJ-keikkaa.
Runkolinja 510
Runkolinja 510 (entinen linja 551) on Helsingin seudun liikenteen runkobussilinja, joka kulkee Kivenlahden metroasemalta Espoosta Herttoniemen metroasemalle Helsinkiin. Runkolinja muodostettiin 12. elokuuta 2019, ja tunnettiin sitä ennen linjana 551.
Linja kulkee muun muassa Tapiolan, Otaniemen, Munkkiniemen, Pasilan ja Sörnäisten kautta. Linjan läntinen päätepysäkki oli aiemmin Westendinasema, mutta reitti pidennettiin Kivenlahteen 6. helmikuuta 2023.
Kassopaia
Kassopaia tai Kassopaía  voi viitata seuraaviin:
Michael Romeo
thumb|Michael Romeo Michael James Romeo (s. 6. maaliskuuta 1968 New York, Yhdysvallat) on progressiivista metallia soittavan Symphony X -yhtyeen kitaristi ja perustajajäsen.
Michael aloitti kitaransoiton 14-vuotiaana. Vaikutteita hän on saanut muun muassa Randy Rhoadsilta, Steve Vailta, Marty Friedmanilta, Al Di Meolalta, Johann Sebastian Bachilta, John Williamsilta, Frank Zappalta ja erityisesti Yngwie Malmsteenilta. Tästä huolimatta Michael on onnistunut säilyttämään soundin, joka erottaa hänet muista tämän musiikkigenren muusikoista. Hänelle tyypillisiä piirteitä ovat eksoottiset skaalat ja arpeggiot.
Michael tapasi soittaa kustomoidulla ESP-kitaralla, mutta nykyään hänellä on sopimus japanilaisen Caparison-kitaramerkin kanssa. Michael virittää kitaransa kokosävelaskeleen alavireeseen: (D, G, C, F, A, D). Hän käyttää Mesa/Boogie Dual Rectifier ja Line6 Vetta vahvistimia.